Document ID: 31986R1917

*****
ΚΑΝΟΝΙΣΜΟΣ (ΕΟΚ) αριθ. 1917/86 ΤΗΣ ΕΠΙΤΡΟΠΗΣ
της 20ής Ιουνίου 1986
που τροποποιεί τον κανονισμό (ΕΟΚ) αριθ. 3652/81 περί ειδικών λεπτομερειών εφαρμογής του καθεστώτος των πιστοποιητικών προκαθορισμού των επιστροφών στον τομέα του κρέατος πουλερικών και των αυγών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΟΚ) αριθ. 1475/86 (2), και ιδίως το άρθρο 9 παράγραφος 3 και το άρθρο 15,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του κρέατος πουλερικών (3), όπως τροποποιήθηκε τελευταία από τον κανονισμό (ΕΟΚ) αριθ. 1475/86, και ιδίως το άρθρο 9 παράγραφος 3 και το άρθρο 15,
Εκτιμώντας:
ότι ο κανονισμός (ΕΟΚ) αριθ. 3652/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1994/84 (5), καθόρισε τις ιδιαίτερες λεπτομέρειες εφαρμογής του καθεστώτος των πιστοποιητικών προκαθορισμού των επιστροφών στον τομέα του κρέατος πουλερικών και των αυγών, ιδίως όσον αφορά τα ποσά εγγυήσεων που εφαρμόζονται σ' αυτές τις εργασίες·
ότι οι κοινές λεπτομέρειες εφαρμογής του καθεστώτος των εγγυήσεων για τα γεωργικά προϊόντα καθορίστηκαν από τον κανονισμό (ΕΟΚ) αριθ. 2220/85 της Επιτροπής (6)·
ότι με τον κανονισμό (ΕΟΚ) αριθ. 1623/85 της Επιτροπής, (7) διευρύνθηκε ο κατάλογος των προϊόντων του τομέα του κρέατος πουλερικών που μπορούν να επωφεληθούν από την επιστροφή· ότι πρέπει, ως εκ τούτου, να καθοριστεί για τα προϊόντα αυτά το ποσό της εγγύησης, τροποποιώντας το παράρτημα του κανονισμού (ΕΟΚ) αριθ. 3652/81·
ότι τα μέτρα που προβλέπονται στον παρόντα κανονισμό είνα σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3652/81 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
«Άρθρο 1
Όταν η επιστροφή προκαθορίζεται, το ποσό της εγγυήσεως που εφαρμόζεται είναι εκείνο που εμφαίνεται στο παράρτημα ανάλογα με τα προϊόντα που περιλαμβάνονται σ' αυτό.
Η πρωτογενής απαίτηση κατά την έννοια το άρθρου 20 παράγραφος 2 του κανονισμού (ΕΟΚ) αριθ. 2220/85 είναι εκείνη που αφορά την πραγματοποίηση, μέσα στις προβλεπόμενες προθεσμίες, των εργασιών εξαγωγής των προϊόντων για τα οποία έχει ζητηθεί ο προκαθορισμός της επιστροφής.»
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουνίου 1986.

Labels: 3
11
17